Oikaisu hyväksyttyyn tekstiin: ks. pöytäkirja
Philip Bradbourn
(EN) Arvoisa puhemies, toivottavasti puheeni kuuluu metelistä huolimatta. Milloin täällä parlamentissa oikein toteutetaan toimia, jotta jäsenten ei tarvitsisi toimistoilta istuntosaliin johtavien hissien ja istuntosalin välillä jatkuvasti kestää ajojahtia, jonka aikana henkilöt - olivatpa he edunvalvojia, avustajia tai mitä tahansa - yrittävät tuputtaa meille lukuisia papereita, kun kuljemme kohti istuntosalia äänestystä varten? Arvoisa puhemies, tämä paikka alkaa vaikuttaa parlamentin sijaan joltakin ylioppilaskunnalta, ja toivon, että ryhdytte toimiin tämän estämiseksi.
Puhemies
(IT) Kiitos ehdotuksestanne, hyvä Philip Bradbourn. Välitämme havaintonne kvestoreille, jotta he voivat ryhtyä tarvittaviin toimenpiteisiin.
